CELEX: 62021TN0788
Language: hr
Date: 2021-12-21 00:00:00
Title: Predmet T-788/21: Tužba podnesena 21. prosinca 2021. – TDK Foil Italy/Komisija

21.2.2022   
            
            
               HR
            
            
               Službeni list Europske unije
            
            
               C 84/43
            
         
      Tužba podnesena 21. prosinca 2021. – TDK Foil Italy/Komisija
      (Predmet T-788/21)
      (2022/C 84/61)
      Jezik postupka: engleski
      
         Stranke
      
      
         Tužitelj: TDK Foil Italy SpA (Rozzano, Italija) (zastupnici: F. Di Gianni, A. Scalini i G. Pregno, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu uredbu Komisije (EU) 2021/1784 (1) оd 8. listopada 2021. o uvođenju konačne antidampinške pristojbe na uvoz plosnatih valjanih proizvoda od aluminija podrijetlom iz Narodne Republike Kine, u dijelu u kojem u područje primjene antidampinške pristojbe uključuje sirovu aluminijsku foliju koja se upotrebljava za proizvodnju visokonaponskih aluminijskih folija i folija za otvarače za aluminijske elektrolitske kondenzatore;
               
            
                  —
               
               
                  podredno, poništi članak 1. stavak 1. Provedbene uredbe Komisije (EU) 2021/1784 оd 8. listopada 2021. o uvođenju konačne antidampinške pristojbe na uvoz plosnatih valjanih proizvoda od aluminija podrijetlom iz Narodne Republike Kine u dijelu u kojem nezakonito uključuje aluminijsku foliju visoke čistoće u područje primjene antidampinške pristojbe, i;
               
            
                  —
               
               
                  u svakom slučaju, naloži Komisiji snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je Komisija, uključivši aluminijsku foliju visoke čistoće u područje primjene mjera, počinila očitu pogrešku u ocjeni dokaza podnijetih tijekom istrage i povrijedila načela proporcionalnosti. Točnije, tužitelj tvrdi da postoje čvrsti dokazi o tome da se u Uniji ne proizvodi aluminijska folija visoke čistoće.
               
            
                  2.
               
               
                  Drugi tužbeni razlog temelji se na tvrdnji da je pobijana uredba protivna članku 1. stavku 1. osnovne uredbe jer primjenjuje antidampinške pristojbe protiv uvoza proizvoda koji ne bi mogli prouzročiti štetu industriji Unije i zato što ne postoji interes Unije.
               
            
         (1)  SL 2021., L 359, str.6